Aluehallintovirastojen hallinnollisten tehtävien kokoaminen

Aika Keskiviikko 2.4.2014 klo 9.30 – 14.00

Paikka Valtiovarainministeriö, Mariankatu 9, nh. Paja ja Tienhaara

Osallistujat Anu Nousiainen, neuvotteleva virkamies, valtiovarainministeriö, puheenjohtaja

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto (klo 12-14)

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto (klo 12-14)

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Vuokko Jokinen, luottamusmies, Etelä-Suomen aluehallintovirasto/Pardia ry

Helena Sundberg, luottamusmies, Etelä-Suomen aluehallintoviras-to/JUKO ry

Seppo Parkkinen, pääluottamusmies, JHL ry

Marko Puttonen, kehittämisjohtaja, valtiovarainministeriö

Mikko Saarinen, ylitarkastaja, valtiovarainministeriö

Sami Kouki, lainsäädäntöneuvos, valtiovarainministeriö

Miira Lehto, ylitarkastaja, valtiovarainministeriö, sihteeri

Timo Kähärä, yksikön päällikkö, Itä-Suomen aluehallintovirasto

Asko Harjukelo, johtaja, Lapin aluehallintovirasto

Eija Burke-Hildén, yksikön päällikkö, Etelä-Suomen aluehallintovirasto

Pasi Katajisto, talouspäällikkö, Etelä-Suomen aluehallintovirasto (klo 12-14)

Kari Holsti, ylitarkastaja, Lounais-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Pöytäkirjan kohtaan 3 tarkennettiin, että viestinnän työpajassa viestintäpäälliköt esittivät suurinta osaa viestinnän tehtävistä keskitettäviksi.

Päätös: Hyväksyttiin edellisen kokouksen pöytäkirja muokattuna.

1. Keskustelu aluehallintovirastojen hallintotehtävien kokoamisen oikeudellisista toteuttamiskeinoista

Sami Kouki esitteli luonnosta hallintotehtävien kokoamisen oikeudellisista toteuttamiskeinoista. Tarkoituksenmukaista olisi toteuttaa kokoaminen valtioneuvoston asetuksella.

Keskusteltiin siitä, tulisiko koottu hallinto rinnastaa vastuualueisiin vai nykyisiin hallintopalvelujen yksiköihin. Selkeämpänä ja asemaltaan itsenäisempänä pidettiin sitä, että koottu hallinto olisi oma vastuualueensa eikä toiminto. Sovittiin, että ainakin toistaiseksi käytetään nimitystä kehittämis- ja hallintopalvelut ‑vastuualue ja sen johtajaa kutsutaan hallintojohtajaksi.

Todettiin, että johdon tuki -toiminto tulisi pitää suppeana ottaen kuitenkin huomioon alueelliset erot. Johdon tuki -toiminnon tehtävien määrittelyä ei välttämättä ole syytä ottaa asetukseen, mutta tehtävien kirjaamistapaa ja rajanvetoa koottavaan hallintoon tulee vielä tarkentaa. Määrittelyä tarvitaan myös työnantajaroolien ja esittelyoikeuksien osalta.

Lisäksi todettiin, että hallinnon vastuualue olisi valtiovarainministeriön tulosohjauksessa. Vastuualueen tavoitteet sisältyisivät sen aluehallintoviraston strategiseen tulossopimukseen, jossa se sijaitsee. Kootulla hallinnolla olisi oma määrärahansa osana sijaintiviraston määrärahaa. Jos aluehallintovirastot solmivat itse toimitilasopimuksensa, kullekin virastolle budjetoidaan niihin oma määrärahansa.

Puheenjohtaja kertoi, että valtiovarainministeriön ja sosiaali- ja terveysministeriön työsuojeluosaston tapaamisessa 4.4.2014 käydään läpi HALKOn ehdotuksia, joista työsuojelu toimittaa omat näkemyksensä. Toimeenpanosuunnitelmaan tulee kirjata rajanvetokysymysten tarkastelu jatkotyössä työsuojelun ja ympäristölupien vastuualueiden osalta.

Päätös: Kannatettiin hallintotehtävien kokoamisen oikeudelliseksi toteuttamiskeinoksi valtioneuvoston asetuksella säätämistä. Johdon tuki -toiminnon määrittelyyn palataan.

1. Vastuualueiden hallintotehtävät

Puheenjohtaja totesi helmikuussa ja maaliskuussa kerättyjen henkilöstösuunnitelmatietojen eroavuudet.

Vuokko Jokinen kertoi, että Etelä-Suomen aluehallintoviraston POL-johtoryhmässä kiinnitettiin huomiota ESAVIn lukuihin ja eri aluehallintovirastojen lukujen vertailukelpoisuuteen. Jokinen kertoi ESAVIssa tapahtuneista muutoksista liittyen osastosihteereiden ja toimihenkilöiden määriin.

Todettiin, että tarkastelut on tehty vastuualueiden sisällä saatekirjeen määrittelyohjeistuksen pohjalta, mutta siitä huolimatta määrittelytavoissa voi olla eroja.

Päätös: Päätettiin lisätä väliraporttiin vastuualueiden yhteenvetotiedot maaliskuun lopulla täsmennettyjen henkilöstösuunnitelmien mukaisesti. Samaan yhteyteen kirjataan, että eri aluehallintovirastoissa vastuualueiden määrittelyt ja käsittelytavat saattavat poiketa toisistaan.

1. Aluehallintovirastojen sisäinen tarkastus

Eija Vähämaa esitteli muokattua tekstiluonnosta sisäisestä tarkastuksesta. Hän totesi, että ongelmana on tehtävien liian pieni resursointi. Ostopalvelu on hyvä vaihtoehto erityisesti kohdennettuihin tarkastuksiin. Todettiin, että hallinnon resurssien kohdentamista ja toimenkuvia mietittäessä otetaan huomioon sisäisen tarkastuksen resurssitarve. Esillä oli sisäisen tarkastuksen hyödyntäminen toiminnan arvioinnissa. Johdon tuki ‑toiminnon yhteydessä olisi hyvä tuoda esille, että sisäinen valvonta on aluehallintovirastokohtaista toimintaa. Sisäisen valvonnan yhteyshenkilöt ovat olleet aluehallintovirastoissa ja niissä tulisi olla sisäisen valvonnan ryhmiä.

Päätös: Sovittiin, että sisäisen valvonnan tekstit siirretään johdon tuki –toiminnon lukuun. Väliraporttiin sisällytetään myös muotoilu sisäisen tarkastuksen resurssien lisäämistarpeesta.

1. Väliraporttiluonnoksen käsittely jatkuu

Puheenjohtaja kertoi, että VIRSU-hankkeesta on lähetetty jäsenten nimeämispyyntökirjeet 1.4.2014 ja hanketta käsitellään hallinnon ja aluekehityksen ministeriötyöryhmässä seuraavalla viikolla.

Keskusteltiin johdon tuki –toiminnon tehtävistä ja toimintaedellytysten varmistamisesta ylijohtajan lakisääteisille tehtäville sekä palvelutuotannon turvaamisesta. Selvitettäväksi jää tehtäviin liittyvä lainsäädännöllinen ja toimivaltapuoli. Todettiin, että hallinnon tehtäviä ei voida siirtää vastuualueille. Johdon tukeen tällä hetkellä organisoidut resurssit vaihtelevat aluehallintovirastoittain. Jatkossa johdon tuki –toiminnon tehtäviin arvioitiin tarvittavan 1-3 henkilötyövuotta, joka voi koostua usean henkilön työpanoksesta. Luonnokseen listattuja tehtäviä pyritään vielä karsimaan ja mallia yhdenmukaistamaan. Keskustelussa tuotiin esiin virastojen yhdyshenkilöiden tarve kootun hallinnon suuntaan. Esiin nostettiin myös monialaisen aluehallintoviraston näyttäytyminen yhtenäisenä kokonaisuutena. Sovittiin, että jatkossa käytetään termiä johdon tuki –toiminto mieluummin kuin esikuntaa.

Käytiin läpi lukuun 4 tehdyt tarkennukset ja sovittiin vielä tehtävistä muutoksista ja jatkovalmisteluun jäävistä kohdista.

Henkilöstöhallinnon tehtäviä käsiteltäessä todettiin, että projektin jatkotyössä tulee määritellä virastokohtaisten tehtävien jakaantuminen vastuualueilla ja johdon tuki –toiminnossa hoidettaviksi. Suuri osa on kuitenkin vastuualueen esimiestehtäviä.

Tietoarkkitehtuurityö siirretään asiakirjahallinnosta tietoyksikölle ja yhteistyön kehittämisestä lisätään maininta.

Viestinnän tausta-osiota supistetaaan ja tekstit viestintäyksiköstä siirretään organisaatiota koskevaan lukuun.

Yleishallinnon tehtäviä on organisoitu aluehallintovirastoissa eri tavoin ja niiden kokoaminen/hoitaminen on linjattava suhteessa johdon tuki ‑toiminnon tehtäviin.

Keskusteltiin kootun hallinnon sisäisestä tukitoiminnosta, mitä ei kuitenkaan erotella tässä vaiheessa.

Toimitilat, hankinnat ja virastopalvelut –osiossa kiinnitettiin huomiota erityisesti valmius- ja varautumisasioihin sekä arvoirtaimiston hallintaan.

Sovittiin, että valtiovarainministeriössä täsmennetään johtamista koskevaa lukua kokouksessa käydyn keskustelun mukaisesti. Ehdotuksia toivottiin termiksi, jota käytettäisiin toimitilat, hankinnat ja virastopalvelut ‑kokonaisuudesta. Lisäksi puheenjohtaja pyysi arvioimaan henkilöstö- ja taloushallinnon taloudellisia vaikutuksia (esim Kieku). Täsmennyksiä pyydettiin myös toimeenpanosuunnitelma-lukuun; mitä asioita tulee selvittää ja mitkä olisivat alatyöryhmien tehtäviä.

Päätös: Hyväksyttiin väliraporttiluonnoksen luku 2 ja pienin muutoksin luku 3. Muilta osin sovittiin teksteihin tehtävistä muutoksista. Sovitut korjaukset ja muutosesitykset sekä muut väliraporttiluonnosta koskevat kommentit lähetetään puheenjohtajalle ja sihteerille viimeistään 4.4.2014.

1. Projektille toimitetut kannanotot

Kokouskutsun mukana jaettiin kolme projektille toimitettua kannanottoa: Itä-Suomen aluehallintovirastosta ylijohtaja Elli Aaltosen muistio aluehallintovirastojen johtamiseen tarvittavasta virastokohtaisesta hallinnosta ja tuesta, Pohjois-Suomen aluehallintoviraston näkemyksiä aluehallintovirastojen hallinnollisten tehtävien kokoamiseksi sekä Itä-Suomen PEOL-vastuualueen kommentit HALKOlle.

Päätös: Merkittiin projektille toimitetut kannanotot tiedoksi.

1. Muut asiat

Seuraava kokous pidetään videoneuvotteluna 8.4.2014 klo 12.30 – 15.30.

1. Kokouksen päättäminen

Puheenjohtaja päätti kokouksen klo 14.00.

 Miira Lehto